9 A okati ena veiyalayalati taumada e vica vata na lawa me baleta na veiqaravi tabu kei na kena tikina tabu+ e vuravura.2 E vakarautaki e liu na imatai ni rumu ni valelaca e tiko kina na itutu ni cina,+ e tiko tale ga kina na teveli, kei na madrai e vakacabori* vua na Kalou,+ e qai vakatokai me Loqi Tabu.+3 Ia ena daku ni ikarua ni ilati+ e tiko kina e dua na rumu ni valelaca e vakatokai na Loqi Tabu Sara.+4 E tiko kina e dua na itawatawa koula,+ na kato ni veiyalayalati+ e koula wavoki,+ e tiko e loma ni kato na saqa koula e tawa tiko kina na mana,+ na ititoko nei Eroni e kubu,+ kei na vatu raraba+ ni veiyalayalati,5 e toka e dela ni kato e rua na jerupi vakatubuqoroqoro, erau vakaruguta na kena isogo.*+ Ia se sega ni kena gauna me vakamatailalaitaki kina na ka kece qo.6 Ni sa vakarautaki oti na veika qo me vaka na kena icakacaka, sa ra qai dau curu na bete ena imatai ni rumu ni valelaca mera dau vakaitavi ena veiqaravi tabu,+7 ia ena ikarua ni rumu, e curu duadua ga kina na bete levu, vakadua ena dua na yabaki,+ ena kauta tiko na dra+ me cabora ena vukuna,+ ena vukudra tale ga na lewenivanua+ era sega ni nakita na nodra valavala ca.8 O koya gona, e vakamatatataka na yalo tabu ni sega ni vakatakilai na sala ina tikina tabu ni se tiko na imatai ni valelaca.+9 Na valelaca qo e ivakatakarakara ena gauna qo.+ Ena ituvatuva qo e se cabori tiko ga kina na isolisoli kei na isoro.+ Ia e sega ni vakasavasavataka vakadua na lewaeloma i koya e veiqaravi tabu tiko vua na Kalou na ka kece qo,+10 ni vauci ga kina na kakana, na gunu, kei na veimataqali ivakarau ni veivakasavasavataki.*+ Na ka e lavaki ena lawa me baleta na yago+ me muri tiko me yacova na gauna lokuci me vakadodonutaki kina na ka kece.11 Ia ni lako mai o Karisito na bete levu, o koya e kauta mai na veika vinaka eda sa vakila tiko, e curu sara ina valelaca levu e uasivi e sega ni tara ena liga, e sega ni vakayago.12 Ni curu, e sega ni kauta na dra ni me se dra ni luvenibulumakau tagane, na nona dra sara ga,+ e kauta ga vakadua ina tikina tabu me sereki keda me tawamudu.+13 Ke sa rawa ni vakasavasavataki na dukadukali ni yagodra+ ni kureitaki vei ira na dra ni me, na dra ni bulumakau tagane,+ kei na dravusa ni luvenibulumakau yalewa,14 sa na qai wacava na dra i Karisito,+ o koya a cabori koya vua na Kalou ena vuku ni yalo tabu tawamudu ni a sega na nona cala, me vakasavasavataka na noda lewaeloma mai na cakacaka tawayaga,+ meda vakaraitaka kina vua na Kalou bula na veiqaravi tabu!+15 Oya na vuna e dauveisorovaki kina ni veiyalayalati vou,+ me soli vei ira na kacivi na ivotavota tawamudu+ e yalataki. Na ka kece qo e rawati ena nona mate, mera sereki ena ivoli+ mai na cala e vu mai na veiyalayalati taumada.16 Ni caka e dua na veiyalayalati kei na Kalou, e dodonu me mate na tamata e veiyalayalati,*17 ni yaga ga na veiyalayalati ke sa mate. Ena sega ni yaga ke bula tiko o koya.18 E va sara ga ya na veiyalayalati taumada, ni a tauyavutaki ena dra.19 Ni cavuta oti o Mosese na ivunau kece e volai ena Lawa vei ira na lewenivanua, e taura na dra ni luvenibulumakau tagane, na dra ni me, na wai, na isulu damudamu, kei na drau ni isopi qai kureitaka ena ivola ni veiyalayalati, e kureitaka tale ga vei ira kece na lewenivanua,20 e kaya: “Qo na dra ni veiyalayalati e vakarota na Kalou moni muria.”+21 E kureitaki tale ga na dra+ ena valelaca kei na iyaya kece e vakayagataki ena veiqaravi raraba.22 Io, voleka ni ka kece ga e vakasavasavataki ena dra+ me vaka e vakaroti ena Lawa. Ke sega ni vakadavei na dra ena sega na veivosoti.+23 O koya gona, e dodonu mera vakasavasavataki va qo na veika kece era vakatakarakarataka+ na veika vakalomalagi, ia na veika vakalomalagi mada ga era vakasavasavataki+ ena isoro e vinaka cake mai na isoro kece qo.24 Ni sega ni curu o Karisito ina tikina tabu e tara ena liga,+ qori na ivakatakarakara ga ni ka dina.+ Ia e sa tiko mai lomalagi+ ena gauna qo me rairai ena mata ni Kalou ena vukuda.+25 E sega ni caka qo me cabori koya vakawasoma me vaka e dau cakava na bete levu ena nona curu e veiyabaki+ ina loqi tabu ni kauta na dra e sega ni nona.26 Ke sega ena gadrevi me rarawa tiko vakawasoma mai na ivakatekivu kei vuravura. Ia qo e sa vakatakilai koya vakadua ga ena ivakataotioti ni veika ni vuravura* me kauta tani na ivalavala ca ni cabora nona bula.+27 Ia e waraka na tamata me mate vakadua ga, me qai lewai,28 e vaka kina o Karisito ni cabori ga vakadua me colata na nodra ivalavala ca e le levu,+ na ikarua ni gauna e basika kina ena sega ni basika ena vuku ni ivalavala ca, ena vukudra ga era vakasaqarai koya dina mera vakabulai.+
fij_Latn